CELEX: 32013R1019
Language: hu
Date: 2013-10-23 00:00:00
Title: A Bizottság 1019/2013/EU rendelete ( 2013. október 23. ) a 2073/2005/EK rendelet I. mellékletének a halászati termékekben található hisztamin tekintetében történő módosításáról  EGT-vonatkozású szöveg

24.10.2013   
            
            
               HU
            
            
               Az Európai Unió Hivatalos Lapja
            
            
               L 282/46
            
         A BIZOTTSÁG 1019/2013/EU RENDELETE
   (2013. október 23.)
   a 2073/2005/EK rendelet I. mellékletének a halászati termékekben található hisztamin tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletre (1) és különösen annak 4. cikke (4) bekezdésére,
   mivel:
   
               (1)
            
            
               Az élelmiszerek mikrobiológiai kritériumairól szóló, 2005. november 15-i 2073/2005/EK bizottsági rendelet (2) mikrobiológiai kritériumokat állapít meg egyes mikroorganizmusokra, és meghatározza azokat a végrehajtási szabályokat, amelyeket az élelmiszer-ipari vállalkozóknak a 852/2004/EK rendelet 4. cikkében említett általános és konkrét higiéniai intézkedések végrehajtásakor követniük kell. Az említett rendelet különösen a hisztaminra vonatkozó élelmiszer-biztonsági követelményekről és a nagy mennyiségű hisztidint tartalmazó halfajokból készült halászati termékekre irányuló mintavételi tervekről rendelkezik.
            
         
               (2)
            
            
               A halszósz fermentáció útján készült folyékony halászati termék. A Codex Alimentarius Bizottság (3) új ajánlott maximális hisztaminszinteket határozott meg a halszószra vonatkozóan, amelyek eltérnek a 2073/2005/EK rendelet I. mellékletében előírtaktól. Az említett ajánlás összhangban van az Európai Élelmiszerbiztonsági Hatóságnak a fermentációval készült élelmiszerekben való biogénamin-képződés kockázatalapú ellenőrzéséről szóló tudományos szakvéleményében (4) a fogyasztók expozíciójára vonatkozóan közzétett adatokkal.
            
         
               (3)
            
            
               Mivel a halszósz folyékony halászati termék, a hisztamin várhatóan egyenletesen oszlik el benne. Ennélfogva egyszerűbb mintavételi terv alkalmazható, mint az egyéb halmazállapotú halászati termékek esetében.
            
         
               (4)
            
            
               Annak érdekében, hogy a vonatkozó követelmény összhangba kerüljön a Codex Alimentarius új előírásával és az EFSA szakvéleményével, helyénvaló külön élelmiszer-biztonsági követelményt meghatározni a halászati termékek fermentációja útján készült halszószra vonatkozóan. A (2) lábjegyzetet szintén indokolt módosítani.
            
         
               (5)
            
            
               A halászati termékekből származó hisztaminra vonatkozó standard mintavételi terv kilenc mintát ír elő, ami nagy mennyiségű mintaanyagot jelent. A halászati termékekre vonatkozó 1.26. élelmiszer-biztonsági követelményhez tartozó 18. lábjegyzet szerint kiskereskedelmi szinten elegendő egy-egy minta vétele. Ilyen esetekben egyetlen minta alapján nem szükséges a teljes tételt nem biztonságosnak tekinteni. Ha azonban az elemzésnek alávetett kilenc minta közül egy is M feletti értéket mutat, a teljes tételt nem biztonságosnak kell tekinteni. Ugyanez érvényes akkor is, ha az egyedi minták M feletti értéket mutatnak. Ezért a (18) lábjegyzetet indokolt módosítani. A (18) lábjegyzetet indokolt mind az 1.26., mind az 1.27. élelmiszer-biztonsági követelmény esetében alkalmazni.
            
         
               (6)
            
            
               A 2073/2005/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   A 2073/2005/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 139., 2004.4.30., 1. o.
   
      (2)  HL L 338., 2005.12.22., 1. o.
   
      (3)  A Codex Alimentarius halszószra vonatkozó előírása (CODEX STAN 302 – 2011).
   
      (4)  EFSA Journal 2011; 9(10):2393.
   
      MELLÉKLET
      A 2073/2005/EK rendelet I. mellékletének 1. fejezete a következőképpen módosul:
      
                  1.
               
               
                  Az 1.27. sor helyébe a következő szöveg lép:
                  
                              „Nagy mennyiségű hisztidint tartalmazó halfajokból gyártott, sóoldatban történő enzimes érleléssel készült halászati termékek az 1.27a. élelmiszer-kategóriába tartozó halászati termékek kivételével (17)
                           
                           
                              Hisztamin
                           
                           
                              9 (18)
                           
                           
                              2
                           
                           
                              200 mg/kg
                           
                           
                              400 mg/kg
                           
                           
                              HPLC (19)
                           
                           
                              Forgalomba hozott termékek, eltarthatósági idejük alatt”
                           
                        
            
                  2.
               
               
                  A táblázat az alábbi 1.27a. sorral egészül ki:
                  
                              
                                          „1.27a.
                                       
                                       
                                          Halászati termékek fermentációja útján készült halszósz
                                       
                                    
                           
                              Hisztamin
                           
                           
                              1
                           
                           
                              400 mg/kg
                           
                           
                              HPLC (19)
                           
                           
                              Forgalomba hozott termékek, eltarthatósági idejük alatt”
                           
                        
            
                  3.
               
               
                  A (2) lábjegyzet helyébe a következő szöveg lép:
                  
                              „(2)
                           
                           
                              Az 1.1‒1.25., 1.27a. és 1.28. pontok esetében m = M.”
                           
                        
            
                  4.
               
               
                  A (18) lábjegyzet helyébe a következő szöveg lép:
                  
                              „(18)
                           
                           
                              Kiskereskedelmi szinten elegendő egy-egy minta vétele. Ilyen esetben, ha az eredmény nem haladja meg az M értéket, nem vonatkozik a 178/2002/EK rendelet 14. cikkének (6) bekezdésében szereplő feltételezés, miszerint a teljes tételt nem biztonságosnak kell tekinteni.”
                           
                        
            
                  5.
               
               
                  Az „A vizsgálati eredmények értékelése” cím alatti szövegrész utolsó, a halászati termékekben található hisztaminra vonatkozó bekezdése helyébe a következő szöveg lép:
                  „Hisztamin a halászati termékekben:
                  
                               
                           
                           
                              Hisztamin nagy mennyiségű hisztidint tartalmazó halfajokból készült halászati termékekben, a halászati termékek fermentációja útján készült halszósz kivételével:
                              
                                          —
                                       
                                       
                                          megfelelő, ha a következő követelmények teljesülnek:
                                          
                                                      1.
                                                   
                                                   
                                                      a kapott középérték ≤ m;
                                                   
                                                
                                                      2.
                                                   
                                                   
                                                      a kapott n érték közül legfeljebb c van m és M között;
                                                   
                                                
                                                      3.
                                                   
                                                   
                                                      a kapott értékek egyike sem haladja meg az M határértéket,
                                                   
                                                
                                    
                                          —
                                       
                                       
                                          nem megfelelő, ha a kapott középérték nagyobb, mint m, vagy az n értékből c-nél több esik az m és M közé, vagy a kapott értékek közül egy vagy több > M.
                                       
                                    
                        
                               
                           
                           
                              Hisztamin halászati termékek fermentációja útján készült halszószban
                              
                                          —
                                       
                                       
                                          megfelelő, ha a kapott érték ≤ határérték,
                                       
                                    
                                          —
                                       
                                       
                                          nem megfelelő, ha a kapott érték > határérték.”